
Aranyozás és ezüstözés vizsgálata felületi anyagvizsgálati módszerekkel középkori ékszereken

Kulcsszavak: régészet; középkor; archeometallurgia; XRF
Dolgozatomban felületi anyagvizsgálati módszerek segítségével viseleti tárgyak felületkezeléseit kutatom. Ehhez XRF (X-Ray Fluorescence Spectrometry) analízist és sztereómikroszkópot használtam. A vizsgált leletanyag Bánd-Essegvár középkori lelőhelyről származik, ezeken több különféle felületkezelés, nevezetesen aranyozás, ezüstözés és ónozás is megfigyelhető volt. A dolgozat során ezeket ismertetem technológiai és kutatástörténeti szempontból is, továbbá arra szeretném felhívni a figyelmet, hogy ezen technológiai eljárások kutatása milyen jelentőséggel bír a középkori régészetben is. A dolgozat másik célja annak a bemutatása, hogy az XRf eszköz miként használható önálló analitikai eljárásként is, illetve ennek milyen előnyei és hátrányai lehetnek.



